  Анжелика Тихонова корреспондент Удмуртиысь гурт возёсъя но сиён-юонъя министерствоын гуртъёсын корка пуктыны яке басьтыны мерлыко тыронъёс басьтон понна свидетельствоос люкылыны кутскизы. Со сярысь министерстволэн «Вконтакте» мерлыко вотэсысь огиназ ивортэмын. Нырысьёсыз пӧлын улон интылы сертификатъёс 160 адями басьтоз. Со пӧлын 129 егит семьяос но ӧнерчиос. Ужанрад пӧсьтолэзе йылпумъяськоз Удмуртиысь Гурт возёсъя но сиён-юонъя министерстволэн пресс-службаез   Туэ «Устойчивое развитие сельских территорий» программа улсын элькунысь гуртоослы улон интыя югдурзэс умоятон понна 170 миллион манет чакламын. Со кылем арынлэсь шӧдскымон тросгес. 2018-тӥ арын федерал но улосвыл коньдэтъёсысь 102 миллион манет висъямын вал. Соку улон интыя югдурзэс 196 семьяос тупатӥзы, соос пӧлысь 111-ез – егит семьяос но ӧнерчиос. Программалэн валтӥсь ужпумез – егит ӧнерчиосты гуртъёсын юнматон, соослы улыны ӟечлыко югдур кылдытон. Кун гуртъёсын улыны мылкыд карисьёслы улон интылэн дунызлэсь 70 процентсэ берыктонтэм вылысь сётэ, нош кылемзэ соос асьсэ кисыысьтызы яке пунэмаськыса тыро. Тодэ вайытом, «Демография» йӧскалык ӵектос улсын Удмуртиын студентъёслэн 37 семьязы ар кутсконысен 100 сюрс манетъем коньдонэн юрттэт басьтӥз ини. Тегъёс: улонинты Удмуртия гуртвозёс гурт коньдон гуртвозёсъяминистерство  